Το Φεστιβάλ του Δήμου Αθηναίων

Μουσείο Κοσμήματος Ηλία Λαλαούνη: Curators Tour
2025-05-14 12:00 - 13:30 (Europe/Athens) | Μουσείο Κοσμήματος Ηλία Λαλαούνη, Καλλισπέρη 12, Αθήνα, Αθήνα, 117 42, Greece
• Ξενάγηση στις μόνιμες συλλογές του ΜΚΗΛ από Επιμελητή του ΜΚΗΛ.
• Βίντεο – προβολή σε ειδικά διαμορφωμένους χώρους αναφορικά με την ιστορία των συλλογών, αλλά και τις αρχαίες τεχνικές της μεταλλοτεχνίας.
• Επίσκεψη στα Ζωντανά Εργαστήρια Μεταλλοτεχνίας & Διακοσμητικών και Εικαστικών Τεχνών: τα δύο ζωντανά εργαστήρια προσφέρουν στους επισκέπτες την εμπειρία διάδρασης με τους καλλιτέχνες και τους δημιουργούς, δίνοντας την ευκαιρία να συμμετέχουν ενεργά στην ανταλλαγή γνώσεων και πληροφοριών σχετικά με τα μυστικά της κοσμηματοποιίας και της σύγχρονης δημιουργίας και σχεδιασμού.

Απαιτείται η κράτηση θέσης: +210 92 21 044 ή στο +210 92 39 709

Οι κρατήσεις ανοίγουν 7/5, στις 12:00 το μεσημέρι.

Κύπρος 74 - Δεν Ξεχνώ
2025-05-14 12:30 - 13:30 | Εθνικό Ιστορικό Μουσείο, Σταδίου 13, Αθήνα, Αθήνα, 105 61, Greece
Ξενάγηση στην έκθεση μνήμης με αφορμή τη συμπλήρωση 50 χρόνων από την τουρκική εισβολή στην Κύπρο. Μέσα από σπάνιες αφίσες της εποχής και αντίστοιχο φωτογραφικό υλικό, η έκθεση φιλοδοξεί να αναδείξει τα γεγονότα της κυπριακής τραγωδίας, την πανελλήνια συμπαράσταση στον λαό της Κύπρου και τον συνεχή αγώνα του για ελευθερία και δικαιοσύνη.

Απαιτείται η κράτηση θέσης: +210 322 2266 (εσωτ. 109), Τρίτη-Παρασκευή, 09:00-15:00.
Οι κρατήσεις ανοίγουν μία εβδομάδα πριν τη δράση, στις 12:00 το μεσημέρι.

Fitness Sessions
2025-05-14 18:30 - 20:30 | Πάρκο Ελευθερίας, Πάρκο Ελευθερίας, Αθήνα, Αθήνα, 115 21, Greece
Ευκαιρία για άθληση μέσα στο καταπράσινο σκηνικό του Πάρκου Ελευθερίας. Καταξιωμένοι γυμναστές και τα επιτελεία τους παραδίδουν μαθήματα υγείας και ευεξίας.

Στα Fitness Sessions η άσκηση είναι διασκέδαση και όχι συναγωνισμός. Yoga, πιλάτες και αεροβική γυμναστική προσαρμόζονται στις ικανότητες των συμμετεχόντων, με στόχο να γίνουν τρόπος ζωής.

Μην ξεχάσετε το στρωματάκι σας!

Παραμύθια στην Πλατεία: Νάγια Οικονομοπούλου - Μαρία Γεωργοπούλου
2025-05-14 19:00 - 20:30 | Πλατεία Αγίου Παύλου, Πλατεία Αγίου Παύλου, Αθήνα, Αθήνα, 104 38, Greece
Όσο ψέμα, τόσο αλήθεια! Είτε σε φεστιβάλ είτε σε βιβλιοθήκες, σε μουσεία, σχολεία, καφενεία ή κάτω από μια μεγάλη βελανιδιά, το παραμύθι δεν χρειάζεται τίποτα περισσότερο παρά κάποιον για να το πει και κάποιον για να το ακούσει – φτάνει να έχουνε και οι δυο ανοιχτή καρδιά.

Η Νάγια Οικονομοπούλου αφηγείται μύθους και παραμύθια της προφορικής παράδοσης, καθηλώνοντας μικρούς και μεγάλους, με τη μαγευτική μουσική, συνοδεία της Μαρίας Γεωργοπούλου, καθηγήτριας κλασικής κιθάρας, μουσικοπαιδαγωγού και συνθέτριας.

Η Γιορτή της Πορτογαλικής Γλώσσας στην Αθήνα
2025-05-14 19:00 - 21:30 | Δημοτική Αγορά Κυψέλης, Kypseli Municipal Market, Αθήνα, Αθήνα, 113 61, Greece
Η Δημοτική Αγορά της Κυψέλης μετατρέπεται σε ένα ζωντανό σταυροδρόμι πολιτισμών φιλοξενώντας μια μοναδική εμπειρία αφιερωμένη στους χορούς και τις μουσικές παραδόσεις του πορτογαλόφωνου κόσμου.

Από την Αγκόλα και τη Μοζαμβίκη μέχρι τη Βραζιλία, το Πράσινο Ακρωτήρι και την Πορτογαλία, το αθηναϊκό κοινό θα ταξιδέψει με κιβωτό τη μουσική και χάρτη την Πορτογαλική Γλώσσα, ανακαλύπτοντας τον κοινό πολιτισμικό μίτο που ενώνει τις δύο όχθες του Ατλαντικού.

Η Miranda Verouli και οι Choro Plus θα ερμηνεύσουν αγαπημένα κομμάτια από τα Fados της Amália Rodrigues, τις Mornas της Cesária Évora, τις Sambas του Caetano Veloso και την Bossa Nova του Sérgio Mendes, πλαισιωμένα από σπάνιους ήχους της Πορτογαλόφωνης Αφρικής.

Η σκηνή ζωντανεύει ακόμα περισσότερο με τη Victoria KizzArte και την ομάδα The KizzLab, που θα μας παρασύρουν στους ρυθμούς της παραδοσιακής Semba και στην αισθησιακή Kizomba της Αγκόλας.

Το χορευτικό ταξίδι ολοκληρώνεται με τους Forró Atenas, που θα μεταφέρουν το κοινό στη ζεστή ατμόσφαιρα μιας βραζιλιάνικης γιορτής.

Ένα μουσικό ταξίδι-ωδή στους λαούς και τους πολιτισμούς που υφαίνουν το γαλάζιο πέπλο της πορτογαλικής γλώσσας.

14 Μαΐου 2025 | 19:00 | Είσοδος ελεύθερη

Μια συνέργεια του Φεστιβάλ του Δήμου Αθηναίων και της Πρεσβείας της Πορτογαλίας και την υποστήριξη του Camões, I.P. στο πλαίσιο των εορτασμών της Παγκόσμιας Ημέρας Πορτογαλικής Γλώσσας (5ης Μαΐου).

Leonard Cohen Tribute
2025-05-14 20:00 - 23:00 | Athens Book Space, Athens Book Space, Αθήνα, Αθήνα, 115 21, Greece
Τρεις από τις πιο αναγνωρίσιμες και φρέσκιες φωνές του ελληνικού πενταγράμμου αποτίνουν φόρο τιμής στον μεγάλο καλλιτέχνη Leonard Cohen. Η Nalyssa Green, η Sugahspank! και η Lou Is ερμηνεύουν, με τις ξεχωριστές φωνές τους και τη συνοδεία εξαιρετικών μουσικών, τραγούδια που έχουν αφήσει ένα τεράστιο αποτύπωμα στην ιστορία της μουσικής.

Επτά χρόνια μετά την εκπληκτική πρώτη παρουσίασή του, το αφιέρωμα στον Leonard Cohen έρχεται στην αυλή του Athens Book Space για ένα καθηλωτικό, μουσικό απόγευμα.

CONQUISTADORS
2025-05-15 10:00 - 18:00, 2025-05-16 10:00 - 18:00 | Πολιτιστικός Χώρος Macart, Λένορμαν 244, Αθήνα, Αθήνα, 104 43, Greece
Ο Νίκος Κυριακόπουλος και οι conquistadors του, αποβιβάζονται στη Λένορμαν.
Δράκοι και άγρια θηρία, ντόπιοι και conquistadors αλλά και ο Θάνατος αυτοπροσώπως, μάχονται μέσα σε απάτητες ζούγκλες.

Τα 36 έργα που απαρτίζουν την έκθεση, δεν έχουν στόχο να υπηρετήσουν την ιστορία ή το ιστορικό genre της ζωγραφικής. Ο καλλιτέχνης αντλεί το υλικό του από τον μύθο που συνοδεύει την Εποχή των Ανακαλύψεων και πλάθει εικόνες μακριά και πέραν του νατουραλισμού, τόσο σε μορφολογικό όσο και σε επίπεδο θεματικού περιεχομένου.
Τα έργα έχουν δημιουργηθεί με την μέθοδο της μονοτυπίας, τεχνική που χρονολογείται από τον 16ο αιώνα και που, σε συνδυασμό με τις ιστορίες που περιγράφουν, αποκτούν ένα ακόμη ιδιαίτερο ενδιαφέρον.
Οι περιπέτειες των ηρώων αποτελούν αφορμή όχι μόνο για τις περιπέτειες της γραμμής και του χρώματος, αλλά και αφετηρία για στοχασμό πάνω σε έννοιες όπως αυτές της επιθυμίας, του φόβου, της σύγκρουσης ή της πλάνης.

Εγκαίνια: Πέμπτη 8 Μαΐου 2025 και ώρα 19:30 – 23:00

Ώρες λειτουργίας:
Καθημερινά 10:00 – 18:00
Σάββατο 11:00 – 15:00
Κυριακή κλειστά

Γιώργος Γύζης: Clippings: Athens
2025-05-15 11:00 - 20:30, 2025-05-16 11:00 - 20:30 | Εικαστικός Κύκλος ΔΛ, Ακαδημίας 6, Αθήνα, Αθήνα, 106 71, Greece
Η θεματική ενότητα «Clippings: Athens» αποτελεί τον τρίτο κύκλο ζωγραφικών έργων του Γιώργου Γύζη, που βασίζεται σε αποκόμματα παλιών εφημερίδων. Φωτογραφίες, σχέδια και άρθρα για την Αθήνα αναδύονται μέσα από τα αρχεία με την όψη εικαστικού έργου για να προκαλέσουν συναισθήματα.

Τα έργα που παρουσιάζονται στην έκθεση, συνθέτουν μία σύντομη αναδρομή στη μορφολογία της Αθήνας, ξεκινώντας από τα χαρακτηριστικά σχέδια των Άγγλων περιηγητών στην Αττική του 19ου αιώνα και καταλήγοντας στη περίοδο της κορύφωσης του μοντερνισμού των δεκαετιών του ‘ 50 και του ’60.

Εγκαίνια Έκθεσης: Σάββατο 10 Μαΐου 2025, ώρα 12:00-17:00

Ώρες Λειτουργίας: Τρίτη, Πέμπτη, Παρασκευή 11:00 – 14:30/ 17:30 – 20:30
Τετάρτη, Σάββατο 11:00 – 16:00

Κυριακή και Δευτέρα κλειστά

Βασίλης Παπαγεωργίου - Ζωγραφική και Γλυπτική: Lignea Creatura Stans
2025-05-15 11:30 - 20:30, 2025-05-16 11:30 - 20:30 | Γκαλερί Έρση, Κλεομένους 4, Αθήνα, Αθήνα, 106 75, Greece
Ο φυτικός, ζωικός και ανθρώπινος κόσμος, ο θρύλος, ο μύθος, η φαντασία και το όνειρο συνθέτουν τη νέα εικαστική θεματική του Βασίλη Παπαγεωργίου. Οι οξύμωροι ήρωες του, τα ξυλοπλάσματα που εφευρίσκει, βρίσκονται στον δισδιάστατο και τρισδιάστατο χώρο που μας περιβάλλει, σε μια διαρκή περιδίνηση. Εποπτεύοντας αισθητικά, το βάθος των συνεπειών της καταστροφής του κόσμου από την ανθρώπινη παρέμβαση, δημιουργεί αξίες από πολιτισμικές αναφορές της παράδοσης και της φύσης, οι οποίες ορίζουν τις παραμέτρους της συνύπαρξης.

Ώρες λειτουργίας: Δευτέρα-Παρασκευή 11:30- 14:30 & 17:30 – 20:30, Σάββατο: 11:30-15:00

O Τρόπος να Χωράς Μέσα στην Πόλη
2025-05-15 12:00 - 20:00, 2025-05-16 12:00 - 20:00 | Athens Gallery7, Σόλωνος 20, Αθήνα, Αθήνα, 106 73, Greece
Η συνολική δουλειά του Χάρη Μπασκόζου παρουσιάζει ένα διπλό ενδιαφέρον τόσο για την τελική φόρμα των έργων του όσο για τις πηγές από τις οποίες αντλεί την έμπνευσή του. Ο καλλιτέχνης έχει σπουδάσει αρχιτεκτονική στο Εθνικό Μετσόβιο Πολυτεχνείο και εικαστικά στην Ανωτάτη Σχολή Καλών Τεχνών. Όταν δημιουργεί με βάση τις αρχιτεκτονικές του σπουδές, ρέπει προς μια ορθογωνισμένη ζωγραφική, που θυμίζει πολεοδομικό σχεδιασμό και παραπέμπει σε έναν «συναισθηματικό» Μοντριάν. Σε αυτή τη ζωγραφική φαίνεται να κυριαρχεί περισσότερο η συνείδηση.

Όταν το «πάνω χέρι» έχουν οι εικαστικές του σπουδές, στρέφεται προς έναν ελεύθερο σχεδιαστικό συνειρμό ανθρώπινων κυρίως μορφών ακατέργαστης τέχνης, (art brut) όπου το ασυνείδητο έχει τον κύριο λόγο.
Και στις δυο περιπτώσεις το τελικό αποτέλεσμα δεν είναι ένας αποκλειστικός μονόλογος της μίας ή της άλλης πλευράς αλλά ένας λόγος που στηρίζεται σε ένα «ως επί το πλείστον».

Κατ’ αυτόν τον τρόπο ο Μπασκόζος μας δίνει ένα ιδιαίτερο ενδιαφέρον παράδειγμα για το πώς η σκέψη πάνω σε μια συλλογικότητα (πόλη) ακολουθεί μια περισσότερο συνειδητή διαδικασία, ενώ η σκέψη πάνω στην ατομικότητα (άνθρωπος) ακολουθεί μια διαδικασία περισσότερο ασυνείδητη.

Μέρες – ώρες: Τρίτη, Πέμπτη, Παρασκευή: 12-8 μ.μ., Τετάρτη, Σάββατο: 12-4 μ.μ.

Βασίλης Καρακατσάνης: Αστικά Εργαλεία
2025-05-15 12:00 - 21:00, 2025-05-16 12:00 - 21:00 | GenesisGallery, Ιπποκράτους 121, Αθήνα, Αθήνα, 114 72, Greece
Το έργο του Βασίλη Καρακατσάνη μας προσκαλεί σε ένα ταξίδι μέσα στο φάσμα της σύγχρονης ύπαρξης: ένα πολύπλοκο, συνεχώς εξελισσόμενο μείγμα αναμνήσεων, συλλογικών ιστοριών και κοινωνικών δυναμικών. Η έκθεση «Αστικά Εργαλεία» παρουσιάζει μια συναρπαστική διαπραγμάτευση ανάμεσα στο παρελθόν και το παρόν, το προσωπικό και το μνημειώδες. Επτά ζωγραφικά έργα μεγάλης κλίμακας, μαζί με πλήθος μικρότερων έργων—όλα φτιαγμένα με ακρυλικό, λάδι και γκουάς σε καμβά—μας προτρέπουν σε μια βαθιά διερεύνηση της ζωής σε όλες τις αποχρώσεις και τις υφές της.

Στον πυρήνα της πρακτικής του Καρακατσάνη βρίσκεται μια υπερβατική εσωτερική διεργασία υπό το πρίσμα της μνήμης και της υλικότητας. Ο τίτλος της έκθεσης υπονοεί τους κρυμμένους μηχανισμούς που ορίζουν την ουσία ενός τόπου: τα διεισδυτικά, συχνά αθέατα εργαλεία που μας βοηθούν να πλοηγηθούμε, να ορίσουμε και να ερμηνεύσουμε τα περιβάλλοντα που κατοικούμε, καθώς και εκείνα που καθορίζουν και συνθέτουν την ίδια μας την ύπαρξη.

Το αστικό τοπίο δεν αποτελεί μόνο το αντικείμενο του καλλιτέχνη, είναι το ίδιο το μέσο του. Κάθε πινελιά αποκαλύπτει την περίπλοκη σχέση μεταξύ της μοναδικότητάς του και των ιστοριών που κουβαλά. Σύμβολα προσωπικής και συλλογικής ταυτότητας, ιδεολογιών και συναισθημάτων είναι συνυφασμένα στoν ιστό της καθημερινής πραγματικότητας.

Εγκαίνια: Πέμπτη 8 Μαΐου 2025 και ώρα 20:00

Ώρες λειτουργίας: Τρίτη, Πέμπτη, Παρασκευή 12:00 – 21:00, Σάββατο 12:00 – 15:00, Τετάρτη, Κυριακή και Δευτέρα, κλειστά.

Η Ιστορία της Οικίας Κατακουζηνού Μέσα στον Χρόνο και ο Ρόλος Ενός Σπιτιού-Μουσείου στην Εποχή μας
2025-05-15 18:30 - 20:00 | Ίδρυμα Αγγελου & Λητώς Κατακουζηνού, Βασιλίσσης Αμαλίας 4, Αθήνα, Αθήνα, 105 57, Greece
Μια ομιλία για το φιλολογικό σαλόνι των Κατακουζηνών του 1960, με αναφορά στην ιστορία, στο έργο και στην προσφορά του ζεύγους Κατακουζηνού. Θα μάθουμε πώς η οικία Κατακουζηνού μετατράπηκε σε μουσείο το 2008 και τι μπορεί να προσφέρει σε μια εποχή που όλα αλλάζουν συνεχώς.

Ομιλητής: Σοφία Ε. Πελοποννησίου-Βασιλάκου, μουσειολόγος, επιμελήτρια της οικίας Κατακουζηνού.

Απαιτείται η κράτηση θέσης. Οι κρατήσεις ανοίγουν 10/5, στις 12:00 το μεσημέρι.

Από τη Γη στον Ουρανό
2025-05-15 19:00 - 22:00 | Ιερός Ναός Αγίου Δημητρίου Λουμπαρδιάρη, Λόφος Φιλοπάππου, Αθήνα, Αθήνα, 117 41, Greece
Αρχαιολογικός και Αστρονομικός Περίπατος. Μια διαδρομή αρχαιολογικού και αστρονομικού ενδιαφέροντος στους λόφους γύρω από το Αστεροσκοπείο, την ώρα του μαγευτικού δειλινού.
Η περιήγηση ξεκινά από τους δυτικούς λόφους της Ακρόπολης, της Πνύκας, των Νυμφών και του Φιλοπάππου (Μουσών), όπου αποτυπώνεται η ιστορία και η καθημερινότητα της αρχαίας Αθήνας. Το ιερό των Μουσών, ο εντυπωσιακός τάφος του πρίγκιπα Φιλοπάππου, τα Κιμώνεια Μνήματα, η εκκλησία του Αγίου Δημητρίου Λουμπαρδιάρη, τα λαξεύματα στους βράχους των αρχαίων συνοικιών της Μελίτης και της Κοίλης, η Πνύκα, το Ηλιοτρόπιο του Μέτωνα – ένα αρχαίο παρατηρητήριο και οι «φυλακές» του Σωκράτη αποτελούν τους κύριους σταθμούς της περιήγησής μας.
Συνδετικός κρίκος όλων αυτών τα λιθόστρωτα μονοπάτια του Πικιώνη, ένα έργο μοναδικό στο είδος του που συνδυάζει το παλιό με το νέο, το τότε με το τώρα. Ένας μοναδικός αρχαιολογικός χώρος και υπέροχες όψεις της πόλης από ψηλά και το κτίριο Σίνα, στο λόφο των Νυμφών, το οποίο ιδρύθηκε το 1842 για να στεγάσει το πρώτο ερευνητικό ίδρυμα της χώρας μας, το Εθνικό Αστεροσκοπείο Αθηνών.
Στο μουσείο Γεωαστροφυσικής οι επισκέπτες θα έχουν την ευκαιρία να γνωρίσουν την σύγχρονη ιστορία της Αστρονομίας στη χώρα μας. Η περιήγηση καταλήγει σε παρατήρηση του ουρανού μέσα από τηλεσκόπιο του Αστεροσκοπείου.

Σημείο Συνάντησης: Ιερός Ναός Αγίου Δημητρίου Λουμπαρδιάρη

Απαιτείται η κράτηση θέσης.

Midnight Express: Star Trek
2025-05-15 19:30 - 23:00 | Εθνικό Αστεροσκοπείο Αθηνών, Λόφος Νυμφών, Αθήνα, Αθήνα, 118 10, Greece
Το Midnight Express είναι το πνευματικό παιδί του κριτικού κινηματογράφου Άκη Καπράνου, ο οποίος, ορμώμενος από τη νοσταλγία για τις μαγικές μεταμεσονύκτιες προβολές του Αλφαβίλ και του Σινέ Δεξαμενή, ξεκίνησε έναν αγώνα για να τις αναβιώσει.

Το Midnight Express αφήνει για λίγο τις αίθουσες και βγαίνει στο φως. Στον πανέμορφο κήπο του Αστεροσκοπείου Αθηνών, η πρώτη ταινία «Star Trek» έρχεται να θυμίσει τον πρωτοποριακό κινηματογράφο του τότε. Για να θυμηθούν οι παλιοί, να μάθουν οι νέοι και να βιώσουμε όλοι μαζί μια κορυφαία κινηματογραφική εμπειρία!

Απαιτείται η κράτηση θέσης.

Food and Wine Experience - Εστιατόριο Μουσείου Μπενάκη Ελληνικού Πολιτισμού
2025-05-15 20:30 - 23:00 | Μουσείο Μπενάκη Ελληνικού Πολιτισμού, Κουμπάρη 1, Αθήνα, Athens, 106 74, Greece
Ο ελληνικός αμπελώνας συναντά ορισμένους από τους σημαντικότερους εκπροσώπους της γαστρονομικής σκηνής της Αθήνας σε μερικά από τα εμβληματικότερα μουσεία της πόλης. Κορυφαίες ετικέτες αγαπημένων ελληνικών κτημάτων, κρασιά που διαπρέπουν αλλά και καλά κρυμμένοι θησαυροί, συνοδεύουν δημιουργίες που εξυμνούν και αναδεικνύουν τα προϊόντα της ελληνικής γης, σε απρόσμενους συνδυασμούς.

Το Εστιατόριο του Μουσείου Μπενάκη Ελληνικού Πολιτισμού συμμετέχει και φέτος στο Φεστιβάλ του Δήμου Αθηναίων με μια εκδήλωση υψηλής γαστρονομίας που διοργανώνει το Wine Style στο μοναδικής ομορφιάς εστιατόριο του Μουσείου, στο υπέροχο roof top του νεοκλασικού κτιρίου, με μοναδική θέα στον Εθνικό Κήπο, το Κοινοβούλιο και τον Λυκαβηττό.

Ένα γεύμα με την υπογραφή του ‘’Δειπνοσοφιστήριον’’, με κάθε πιάτο να συνδυάζεται αρμονικά με τα κρασιά των εμβληματικών Κτημάτων Τσέλεπος και Δρυόπη που βρίσκονται στο οροπέδιο της Μαντινείας και στη Νεμέα αντίστοιχα και θα μας παρουσιάσει ο Άρης Τσέλεπος.

MENU
1ο πιάτο
Πολύχρωμα ντοματίνια κρίταμος, κρέμα φέτας, πούδρα από χαρούπι & dressing από gazpacho ελληνικής σαλάτας
Κυδωνίτσα 2024, Κτήμα Δρυόπη
*
2ο πιάτο
Ποικιλία μανιταριών
με βραχάκια κυανού τυριού, κρέμα καπνιστής Τσακώνικης μελιτζάνας & ζυμωτό ψωμί
Ροζέ 2024, Κτήμα Δρυόπη
*
Κυρίως πιάτο
Tagliata από flank steak
με γλασαρισμένες πιπεριές Φλωρίνης, chutney κάπαρης και τραγανή πίτα
Νεμέα Reserve, Κτήμα Δρυόπη
*
Επιδόρπιο
Φιστίκι – βατόμουρο
Σε τραγανή βάση μπισκότου, cremeux & mousse φιστίκι με σάλτσα κόκκινων βατόμουρων, συνοδεύεται με sorbet raspberry
Amalia Rosé NV, Κτήμα Τσέλεπου
*
Espresso coffee & τρούφες σοκολάτας

Περιορισμένος αριθμός θέσεων για κρατήσεις: 210 3671030

Καλώς Ήλθατε Κοντά μας - Ξενάγηση στις Περιοδικές Εκθέσεις ΕΜΕ
2025-05-16 11:30 - 12:30 | Εβραϊκό Μουσείο Ελλάδος, Νίκης 39, Αθήνα, Αθήνα, 105 57, Greece
Η θεματική ξενάγηση «Καλώς ήλθατε κοντά μας» προσφέρει μια περιήγηση στην πολιτιστική κληρονομιά των ελληνοεβραϊκών κοινοτήτων, μέσα από τη θρησκευτική τέχνη, τη μουσική, τα έθιμα και τις παραδόσεις των Εβραίων της Ελλάδας.
Οι συμμετέχοντες θα γνωρίσουν τα ιερά αντικείμενα, τα βιβλία της Τορά και άλλα παραδοσιακά κειμήλια, θα ανακαλύψουν τις μουσικές παραδόσεις και τα τραγούδια που συνοδεύουν τις θρησκευτικές τελετές, ενώ θα μάθουν λεπτομέρειες για τις ιδιαίτερες συνταγές και τις γεύσεις που συνδέονται με τις γιορτές και τα εβραϊκά έθιμα.
Η ξενάγηση προσφέρει μια ζωντανή εικόνα της εβραϊκής ζωής στην Ελλάδα μέσα από την τέχνη, τη μουσική και τις καθημερινές πρακτικές.

Απαιτείται η κράτηση θέσης.

Παρασκευή στην Πλατεία με τις Πρεσβείες της Γεωργίας της Ουγγαρίας και της Σερβίας
2025-05-16 17:00 - 21:00 | Πλατεία Κλαυθμώνος, Πλατεία Κλαυθμώνος, Αθήνα, Αθήνα, 105 61, Greece
H Πρεσβεία της Ουγγαρίας στην Αθήνα, σε συνεργασία με τις Πρεσβείες της Σερβίας και της Γεωργίας, διοργανώνει μια μοναδική πολιτιστική δράση στην ιστορική πλατεία Κλαυθμώνος, στο κέντρο της πόλης.
Το πρόγραμμα περιλαμβάνει γευσιγνωσία παραδοσιακών εδεσμάτων και ποτών, όπως gulyás, pogácsa και το γλυκό «καμινάδα».

Στις 19:30, η χορευτική ομάδα του Ελληνικού Κέντρου Λαογραφικών Μελετών (ΕΛ.ΚΕ.ΛΑ.Μ) θα παρουσιάσει παραδοσιακούς ουγγρικούς χορούς.

6ο Φεστιβάλ Αστυνομικής Λογοτεχνίας
2025-05-16 17:30 - 22:30 | Πολεμικό Μουσείο, Ριζάρη 2-4, Αθήνα, Αθήνα, 106 75, Greece
Το 6ο Φεστιβάλ Αστυνομικής Λογοτεχνίας Agatha στην Αθήνα είναι γεγονός!
Η διοργάνωση-σταθμός για την ελληνική αστυνομική λογοτεχνία έρχεται ξανά, για έκτη συνεχόμενη χρονιά, να φέρει κοντά ανα-γνώστες, συγγραφείς και εκδότες στη μεγάλη γιορτή του βιβλίου.
Οι εργασίες του φεστιβάλ κορυφώνονται το τριήμερο 16, 17 και 18 Μαΐου 2025, στο Πολεμικό Μουσείο (Βασ. Σοφίας & Ριζάρη 2, Αθήνα).
Τιμές Εισιτηρίων:
Ημερήσιο 6€
Τριήμερο 14€

Αναλυτικό πρόγραμμα:

Παρασκευή 16 Μαΐου – Αίθουσα Ρήγας Φεραίος

17:30: Πέτρος Μάρκαρης vs Κώστας Χαρίτος.

Μια συζήτηση εφ’ όλης της ύλης για τον συγγραφέα και τον άνθρωπο Πέτρο Μάρκαρη και τον πασίγνωστο ήρωα του Κώστα Χαρίτο.

Ομιλητές: Γρηγόρης Αζαριάδης (συγγραφέας, κριτικός αστυνομικής λογοτεχνίας), Βάσω Κυριαζάκου (μεταφράστρια, επιμελήτρια).

19:00: Αφιέρωμα: Romy Hausmann

Παρουσίαση και ομιλία της συγγραφέα, σε συνεργασία με το Ινστιτούτο ÖSD Ελλάδας και τις εκδόσεις Μεταίχμιο.

Ομιλητές: Βαγγέλης Γιαννίσης (συγγραφέας και μεταφραστής), Κλαίρη Θεοδώρου (συγγραφέας).

Στην εκδήλωση θα υπάρχει διαδοχική διερμηνεία από την Κλαίρη Θεοδώρου.

20:30: Debate: Κλασικό VS σύγχρονο αστυνομικό μυθιστόρημα

Η Ελληνική Λέσχη Συγγραφέων Αστυνομικής Λογοτεχνίας (ΕΛΣΑΛ) διοργανώνει μια εκδήλωση που πλέον έχει γίνει παράδοση. Από τη μια πλευρά του «ρινγκ», υποστηρίζοντας τους «δεινόσαυρους» της αστυνομικής λογοτεχνίας, οι συγγραφείς Αλίκη Αλιφέρη, Γεωργία Παπαλυμπέρη και Κώστας Στοφόρος, ενώ απέναντι, στο πλευρό της πιο «φρέσκιας» άποψης, οι Τεύκρος Μιχαηλίδης, Τέση Παπαθανασίου και Έλενα Χουσνή.

Συντονίζει η Έρικα Αθανασίου (συγγραφέας).

Παραμύθια στον Κήπο: Σάσα Βούλγαρη
2025-05-16 18:00 - 19:30 | Εθνικός Κήπος, Βασ. Αμαλίας 1, Αθήνα, Αθήνα, 105 57, Greece
Τα Δάκρυα της Γης: Τα Ζώα που Μιλούν, τα Δέντρα που Πονούν…

Δέντρα που κρύβουν νεράιδες, μαγικοί καρποί, ταπεινά μυρμήγκια, πάπιες, λιοντάρια,
λύκοι, πελαργοί και υπερήφανοι αητοί που ανταποδίδουν με ευγνωμοσύνη το καλό που
τους έγινε, άνθρωποι που μεταμορφώνονται σε πουλιά, σε δέντρα και σε αστέρια…
Τόσα κι άλλα τόσα κρύβονται στη μαγεία των παλιών παραμυθιών!

Από τις άκρες του κόσμου και από τα βάθη του χρόνου, παλιοί θρύλοι και κοσμογονικοί
μύθοι μας φανερώνουν ότι όλα τα πλάσματα αυτής της γης ήταν κάποτε αδέρφια. Ζώα,
Φυτά και Άνθρωποι είμαστε αξεχώριστα κομμάτια του απέραντου κόσμου μας, με κοινή
μας μοίρα το μεγάλο Ταξίδι της Ζωής με όλες τις περιπέτειες και όλη την ομορφιά του.
Άλλωστε Κόσμος στην όμορφη γλώσσα μας θα πει στολίδι!

Η Σάσα Βούλγαρη, πρωτοπόρος της νεοαφήγησης στην Ελλάδα ξετυλίγει τα παραμύθια
της «σα να τα τραγουδάει», με φωνητικούς αυτοσχεδιασμούς και μελίσματα, και τα
συνοδεύει με τα παράξενα μουσικά της όργανα, απ’ όλον τον κόσμο.

Η αφήγησης διαρκεί περίπου 60 με 70 λεπτά
Είναι κατάλληλη για παιδιά από 5 έως 115 χρονών!

“Πλατεία” έξω από την παιδική χαρά

Περιήγηση στο Ριζόκαστρο και τα Αναφιώτικα
2025-05-16 18:00 - 20:00 | Σταθμός Μετρό Ακρόπολη, Μακρυγιάννη 9, Αθήνα, Αθήνα, 117 42, Greece
Ο αρχαιολόγος και διπλωματούχος ξεναγός Μιχάλης Γιοχάλας, σε συνεργασία με το Φεστιβάλ του Δήμου Αθηναίων, πραγματοποιεί μία περιήγηση στα Αναφιώτικα και την ιστορία τους.

Το Ριζόκαστρο, η περιοχή κάτω από την ρίζα του Βράχου, και τα Αναφιώτικα είναι δύο εκ των πλέον ιστορικών περιοχών της Αθήνας. Με οδηγούς τα μέχρι σήμερα σωζόμενα μνημεία και κτίρια, τα σπαράγματα αυτών που δεν υπάρχουν πλέον αλλά και τα ονόματα των δρόμων, θα επιχειρήσουμε να ανασυνθέσουμε τη μνήμη και την εικόνα μίας πόλης διαφορετικής, αλλά όχι ολότελα χαμένης, αφουγκραζόμενοι τις απηχήσεις των δοξασιών, των μύθων και των θρύλων των αρχαίων τοποθεσιών, που επιβιώνουν μέχρι σήμερα.

Σημείο Συνάντησης: Σταθμός Μετρό Ακρόπολη – Έξοδος Οδός Μακρυγιάννη

Απαιτείται η κράτηση θέσης.

Γκύζη Street Party
2025-05-16 18:00 - 23:00 | Πλατεία Γκύζη, Πλατεία Γκύζη, Αθήνα, Αθήνα, 114 74, Greece
Ένας από τους πιο καταξιωμένους Έλληνες δισκοθέτες επιστρέφει στη γειτονιά του για ένα tribute, στο πλαίσιο του Gyzi Street Party.

Η συμμετοχή των Reverb Sessions στο Φεστιβάλ του Δήμου Αθηναίων αναδεικνύει την αυθεντική εναλλακτική κουλτούρα της πόλης, μέσα από τις διαφορετικές μορφές τέχνης, τη διαφορετικότητα των συντελεστών, την ποικιλομορφία και την πολυφυλετικότητα. Με έμβλημα τη δύναμη της ενότητας και συνδετικό κρίκο την τέχνη, κυρίως τη χορευτική ηλεκτρονική μουσική, η ομάδα των Reverb Sessions μετατρέπει για ένα απόγευμα μία από τις πιο κεντρικές πλατείες της πόλης σε ένα open-air club, όπου παρελθόν, παρόν και μέλλον συνδέονται.

Η Ιστορία της Οικίας Κατακουζηνού Μέσα στον Χρόνο και ο Ρόλος Ενός Σπιτιού-Μουσείου στην Εποχή μας
2025-05-16 18:30 - 20:00 | Ίδρυμα Αγγελου & Λητώς Κατακουζηνού, Βασιλίσσης Αμαλίας 4, Αθήνα, Αθήνα, 105 57, Greece
Μια ομιλία για το φιλολογικό σαλόνι των Κατακουζηνών του 1960, με αναφορά στην ιστορία, στο έργο και στην προσφορά του ζεύγους Κατακουζηνού. Θα μάθουμε πώς η οικία Κατακουζηνού μετατράπηκε σε μουσείο το 2008 και τι μπορεί να προσφέρει σε μια εποχή που όλα αλλάζουν συνεχώς.

Ομιλητής: Σοφία Ε. Πελοποννησίου-Βασιλάκου, μουσειολόγος, επιμελήτρια της οικίας Κατακουζηνού.

Απαιτείται η κράτηση θέσης. Οι κρατήσεις ανοίγουν 9/5, στις 12:00 το μεσημέρι.

Best 92 6 Party
2025-05-16 18:30 - 23:00 | Αίγλη Ζαππείου, Aigli Zappeiou, Αθήνα, Αθήνα, 105 57, Greece
Εδώ και πάνω από δύο δεκαετίες, ο Best 92.6 αποτελεί σταθερή αξία στο ραδιόφωνο. Έχοντας δημιουργήσει ένα πιστό κοινό που τον ακολουθεί με πάθος, ο Best 92.6 επιστρέφει στο Φεστιβάλ του Δήμου Αθηναίων για να μας χαρίσει τις πιο φρέσκιες μουσικές επιλογές από την ηλεκτρονική σκηνή, στο Best 92.6 Party, που θα πραγματοποιηθεί στον θερινό κινηματογράφο της Αίγλης Ζαππείου.

Με μια Χούφτα από Πηλό
2025-05-17 11:00 - 13:00 | Ίδρυμα Θεοχαράκη, Βασ. Σοφίας 9 & Μέρλιν 1, Αθήνα, Athens, 106 71, Greece
Εσύ είχες σκεφτεί ποτέ πως λίγος πηλός αρκεί για να δημιουργήσεις κάτι μοναδικό;

Σε αυτό το αυτοσχέδιο εργαστήριο κεραμικής, μέσα στον Εθνικό Κήπο, εξερευνούμε τον πηλό και τις ατελείωτες δυνατότητες του. Με τη χρήση διαφορετικών τεχνικών της κεραμικής τέχνης, όπως το φύλλο και το μακαρόνι, κατασκευάζουμε το δικό μας μοναδικό αντικείμενο. Στη συνέχεια, διακοσμούμε το έργο μας αντλώντας έμπνευση από τα φυτικά μοτίβα των έργων του William Morris και τα λουλούδια των έργων της Georgia O’Keeffe.

Η δράση απευθύνεται σε παιδιά ηλικίας 8-12 ετών.

Σημείο συνάντησης: Ίδρυμα Εικαστικών Τεχνών και Μουσικής Β. & Μ. Θεοχαράκη

Απαιτείται η κράτηση θέσης μία εβδομάδα πριν την ημερομηνία υλοποίησης της δράσης.

Δεκεμβριανά – Το Συλλαλητήριο του ΕΑΜ στην Πλατεία Συντάγματος
2025-05-17 11:00 - 13:30 | Ωδείο Αθηνών, Ρηγίλλης &, Vasileos Georgiou B 17-19, Αθήνα, Αθήνα, 106 75, Greece
Σε αυτόν τον περίπατο, που θα πραγματοποιήσει ο ιστορικός Μενέλαος Χαραλαμπίδης, εξετάζουμε όσα διαδραματίστηκαν την κρίσιμη ημέρα της 3ης Δεκεμβρίου 1944 στην πλατεία Συντάγματος και τους γύρω δρόμους. Δίνουμε απάντηση στο κεντρικό ερώτημα για το ποιοι πυροβόλησαν κατά τη διάρκεια του συλλαλητηρίου, προκαλώντας την έναρξη των Δεκεμβριανών. Μέσα από τις μαρτυρίες Αμερικανών, Βρετανών και Ελλήνων, δημοσιογράφων, στρατιωτικών και αντιστασιακών, που βρίσκονταν στην πλατεία Συντάγματος, εξετάζουμε αναλυτικά τις εξελίξεις εκείνο το κυριακάτικο πρωινό στο κέντρο της πόλης.

Σημείο συνάντησης: Είσοδος Ωδείου Αθηνών, από την οδό Ρηγίλλης.

Απαιτείται η κράτηση θέσης.
